Abang Bomba I Love You

Abang Bomba I Love You ialah sebuah siri drama televisyen Malaysia 2016 arahan MP Roslin Md Sharif. Dibintangi oleh Hisyam Hamid, dan Amira Othman. Siri drama ini memulakan tayangan perdana di Slot MegaDrama, Astro Ria bermula 12 september 2016 menggantikan Si Kolot Suamiku.

Siri ini diadaptasi daripada novel Abang Bomba I Love You karya Mia Kiff terbitan Karya Seni Publication Sdn Bhd.

 Sinopsis 
Perkenalan Lily dengan Rayqal, seorang anggota bomba merapatkan hubungan mereka sebagai adik dan abang. Jasa baik Rayqal menyelamatkan nyawa Lily berkali-kali membuatkan Lily menganggap lelaki itu bagaikan "superhero" dalam hidupnya. Lily sangat mengagumi kerjaya Rayqal dan teruja memandang lelaki itu sehingga sentiasa melakukan kejutan demi menarik perhatian lelaki itu. Namun, sayangnya Rayqal hanya menganggap Lily sebagai adik yang kurang perhatian dan kasih sayang keluarga.

Hubungan baik mereka terlerai tatkala Mawar, kakak kandung Lily dan Rayqal saling jatuh cinta. Mawar yang sememangnya mahu merampas segala kesayangan Lily kerana dendamnya, menyebabkan Lily patah semangat dan hubungannya dengan Rayqal rosak disebabkan fitnah yang Mawar lakukan.

Perkahwinan Rayqal dan Mawar yang bakal berlangsung membuatkan Lily membawa diri dan berazam melupakan cinta dalam arlogi masa. Salahkah seorang budak mentah jatuh cinta pada lelaki berkerjaya jika dia mampu memandu arah cinta itu? Mampukah Lily melupakan Rayqal, setelah sekian lama berkelana di bumi asing? Adakah kepulangannya mampu menghentikan gelora cinta di jiwanya? 

 Pelakon 
Pelakon utama
 Hisyam Hamid sebagai Rayqal
 Amira Othman sebagai Lily

Pelakon pembantu
 Nadya Syahera sebagai Mawar
 Jaslin Puasa sebagai Haziq
 Fikhree Bakar sebagai Shawal
 Kazar Saisi sebagai Atok
 Roy Azman sebagai Abah
 Rosnah Johari sebagai Umi
 Kuna Muzani sebagai Ibu Rayqal
 Mathni Razak sebagai Darwis
 Nazirul sebagai Afzal
 Wan Nor Azlin sebagai Mak Haziq
 Najua P. Ramlee sebagai Wani
 Julia Ziegler sebagai Hawa

Penampilan khas
 Mira Filzah sebagai Dr. Dahlia
 Sasqia Dahuri sebagai Suzana
 Dayana Roza sebagai Nadia

Pelakon tambahan
 Jay Talent Agency
 Nurin Talent Agency
 Noraini Talent Agency

Episod
 #  Tarikh penyiaran  Ringkasan 1  12 September 2016  Pertemuan tak rasmi pertama kali antara Rayqal dan Lily di padang futsal. Kejadian kebakaran di rumah Wani merapatkan lagi hubungan mereka. 2  13 September 2016  Rayqal terserempak dengan Lily di tepi jalan lalu selamatkan dia. Dia membawa Lily ke rumah datuknya. 3  14 September 2016  Lily menghantar hadiah misteri kepada Rayqal untuk mengucapkan tahniah. Rayqal pula terkejuat apabila melihat kotak hadiah misteri tersebut mempunyai tanda bahaya.  4  15 September 2016  Bermacam cara Haziq cuba untuk menarik perhatian Lily untuk menjadi teman istimewa dia. 5  19 September 2016  Lily merasakan Rayqal seperti tidak mahu berkawan dengannya kerana Rayqal dianggap seperti sombong. Rayqal pula hanya menganggap Lily seperti adik dia. 6  20 September 2016  Rayqal melamar Mawar untuk menjadi isterinya.  7  21 September 2016  Haziq dan Lily masih menunggu jawapan kemasukan dari universiti. Pertunangan Rayqal dengan Mawar menyebabkan dia rimas dengan cara Mawar yang melayannya seperti hamba. 8  22 September 2016  Selepas 6 tahun Lily belajar di luar negara, dia pulang dan terkejut apabila Rayqal yang menjemput dia di lapangan terbang. 9  26 September 2016  Mawar akhirnya ceritakan apa yang sebenarnya berlaku antara dia dengan Rayqal kepada Lily. Rayqal bukan suami Mawar. 10  27 September 2016  Lily paksa Rayqal untuk ceritakan bagaimana dia dapat menyatukan Darwis dengan Mawar. 11  28 September 2016  Sementara keluarga cuba selesaikan masalah rumahtangga Darwis & Mawar, Rayqal pula meluahkan perasaan cintanya pada Lily.  12  29 September 2016  Rayqal tekanan sehingga menganggu prestasi kerja. Lily yang sudah bertunang mencari Rayqal, malangnya dia telah ditukarkan tempat kerja. 13  3 Oktober 2016  Ayah Mawar memarahi Darwis kerana tidak mahu memberi nafkah kepada Mawar dan anaknya. Darwis pla tidak mahu bertanggungjawab kerana Mawar memberitahu dia bahawa anak itu bukan anak dia. 14  4 Oktober 2016  Lily terjumpa kembali dengan Rayqal di hospital tempat dia bekerja. 15  5 Oktober 2016  Rayqal tidak mahu lepaskan peluang untuk kali kedua, Rayqal mahu Lily berterus terang dengan perasaan Lily yang sebenarnya terhadap Rayqal. 16  6 Oktober 2016  Akhirnya Lily perlu memilih seseorang istimewa untuk menjadi suami dia.

 Penerbitan 
Hisyam Hamid yang pernah berkhidmat sebagai anggota bomba selama lapan tahun di Singapura teruja menerima watak sebagai Rayqal kerana ia mengimbau memori lama ketika beliau bertugas dalam bidang itu. Malah, dia juga sanggup menolak tawaran lakonan lain kerana mahu menjayakan watak ini.

Menurut Amira Othman, ini ialah drama pertama lakonannya sebagai peneraju utama dan cabaran utama ialah dia perlu banyak bermain dengan emosi dan menangis bagi menjayakan kebanyakan babak sedih dalam drama ini. Beliau juga mengakui banyak kritikan mengenai lakonannya. Malah pihak produksi telah mengupah pelakon tambahan lain untuk menggantikan babak dia didukung oleh Hisyam Hamid sebagai menjaga batasnya dalam lakonan. 

Pada setiap pengakhiran episod dimuatkan dengan satu video pendek humor dan berinformasi, mengenai tugas-tugas bomba, tip-tip keselamatan dan kesedaran awam melibatkan anggota keselamatan berkenaan.

 Sambutan dan anugerah 
Drama Abang Bomba I Love You telah diberikan sijil penghargaan daripada Jabatan Bomba dan Penyelamat Malaysia (JBPM), oleh Ketua Pengarah JBPM Datuk Wira Wan Mohd Nor Ibrahim sempena majlis Perbarisan Tahunan JBPM di ibu pejabat JBPM Putrajaya pada 19 Januari 2017, sebagai menghargai usaha syarikat produksi itu memartabatkan dan menaikkan imej JBPM di mata seluruh rakyat Malaysia.



 Runut bunyi 

 Lihat juga 
 Abang Bomba I Love You Raya (2017)
 Abang Bomba I Love You (novel)

 Rujukan 

 OST Lagu Tema Abang Bomba I Love You (Astro), Dicapai 3 Sep 2018.

 Pautan luar 
 Tonton drama dalam talian Abang Bomba I Love You
 Kenali pelakon utama drama  Abang Bomba I Love You
 Senarai pelakon drama Abang Bomba I Love You
 Beli novel dalam talian  Abang Bomba I Love You

Kategori:Drama Melayu
Kategori:Rancangan Astro Ria
Kategori:Drama adaptasi novel di Malaysia